钦定古今图书集成/明伦汇编/氏族典/第501卷 > 《苏州府志》 > 陆瑜
## 钦定古今图书集成/明伦汇编/氏族典/第501卷 > 《苏州府志》 > 陆瑜

按《陈书陆琰传》：“琰弟瑜，字干玉，少笃学，美词藻。州举
秀才，解褐骠骑安成王行参军，转军师东宫学士。兄
琰时为管记，并以才学娱侍左右，时人比之二应。累
迁太子洗马、中舍人。瑜幼长读书，昼夜不废，聪敏，彊
记，一览无复遗失。卒时年四十四，太子为之流涕，官
给丧事，并亲制祭文，遣使者吊祭。至德二年，追赠光”
禄卿。有《集》十卷。